**ทำความรู้จักแคคตัส**

แคคตัสหรือต้นกระบองเพชร เป็นพืชอวบน้ำ (Succulent) แคคตัสสามารถยืนต้นอยู่ในทะเลทรายได้ในสถาพที่แห้งแล้งกันดารโดยไม่ตาย เพราะในทะเลทรายฝนไม่ได้ตกบ่อย และทุกครั้งที่ฝนตกมันจะตกหนัก ทำให้แคคตัสต้องมีการปรับตัวเพื่ออยู่รอด โดยแคคตัสจะเก็บน้ำไว้ในลำต้นเป็นปริมาณมาก มันจะใช้น้ำที่เก็บไว้ในลำต้นตลอดระยะเวลาแห้งล้างที่ยาวนาน และการปรับตัวอีกหนึ่งอย่าง คือมันเปลี่ยนใบเป็นหนามเพื่อลดการคายน้ำแต่ยังคงคายน้ำอยู่ แต่ก็ไม่ใช้แคคตัวทุกชนิดที่พบได้เฉพาะในพื้นที่แห้งแล้งอย่างทะเลทราย ยังมีแคคตัสบางชนิดที่เติบโตในป่าดิบชื้น หรือแม้แต่แถบชายฝั่งทะเลก็สามารถเจริญเติบโตได้ แคคตัสจึงมีถิ่นอาศัยอยู่หลายที่ ซึ่งแคคตัสแต่ละชนิดสามารถปรับตัวให้เข้ากับสภาพแวดล้อมที่แตกต่างกันไป ด้วยเหตุนี้ ทำให้แคคตัสมีหน้าตาที่แปลกแตกต่างกันไป

**นิเวศวิทยา**

มีหลายชนิดที่อยู่ในทะเลทราย แต่บางชนิดอยู่ตามป่าธรรมดาหรือสภาพแวดล้อมทั่วไป กระบองเพชรส่วนใหญ่จะมีตามทะเลทรายมากกว่า ต้นกระบองเพชรที่ ขายทั่วไปที่จะเป็นแบบบอนไซหรือชนิดที่มีขนาดปกติ แบบทั่วไปที่มีขนาดปานกลางเท่ากับต้นจริง

**ความเชื่อ**

1. การเป็นมงคล คนไทยโบราณเชื่อว่าบ้านใดปลูกต้นกระบองเพชรไว้ประจำบ้านจะทำให้เกิดโชคลาภ เพราะถ้าผู้ใดปลูกต้นกระบองเพชรให้เกิดดอกได้มากและสวยงามแสดงว่าผู้นั้นจะมีโชคลาภ ดังนั้นคนไทยโบราณถือว่าเป็นไม้เสี่ยงทายชนิดหนึ่ง
2. สามารถป้องกันศัตรูจากภายนอกได้อีกด้วย เพราะต้นกระบองเพชรมีหนามและความคงทนแข็งแรง ดังนั้นคนไทยโบราณจึงนิยมปลูกตามแนวรั้วบ้าน เพื่อให้เป็นที่กลัวเกรงของศัตรูภายนอก
3. ไม่เหมาะสำหรับคนที่ยังโสด หรือยังไม่แต่งงาน เพราะจะทำให้ไม่สมหวังในความรัก

**สายพันธุ์ของแคคตัส**

ปัจจุบันมีรายงานว่าพืชในกลุ่มแคคตัสมีอยู่ประมาณ 50-150 สกุลมากกว่า 2,000 ชนิด โดยแบ่งออกเป็นกลุ่มต่างๆ  8 กลุ่ม (ตามวิธีของ Gordon Rowley จากหนังสือ The Illustrated Encyclopaedia of Succulents) คือ

1.กลุ่ม Pereskia

สกุล Pereskia แคคตัสในสกุลนี้มีอยู่ประมาณ 25 ชนิด และอีก 2-3 สายพันธุ์ แคคตัสในสกุลนี้มีรูปร่างแตกต่างไปจากแคคตัสในสกุลอื่นๆ เช่น มีลักษณะเป็นพุ่มมคล้ายกลุ่ม succulent เป็นไม้เลื้อยหรืออาจจะเป็นไม้ยืนต้น มีการผลัดใบ และมี หนามที่บริเวณลำต้น เห็นได้ชัดเจน ชนิดที่เป็นพุ่มขนาดเล็กนั้นมักจะมีความสูงไม่เกิน 1 เมตร แต่ชนิดที่เป็นไม้เลื้อยหรือไม้ยืนต้นอาจจะมีความสูงได้ถึง 5-20 เมตรเลยทีเดียว

ดอกมีทั้งที่เป็นดอกเดี่ยวและอยู่รวมกันเป็นกลุ่มๆ ชนิดที่เป็นดอกเดี่ยวนั้นจะมีลักษณะคล้ายดอกกุหลาบ มี หลายสี เช่น สีขาว สีเหลืองสว่าง สีม่วงแดง หรือสีแดงสด ขนาดเส้นผ่าศูนย์กลางประมาณ 1-5 เซนติเมตร ผลมีลักษณะทรงกลม เมื่อสุกจะเป็นสีเหลืองหรือสีแดงสด ขนาดเส้นผ่าศูนย์กลางประมาณ 2-5 เซนติเมตร

แคคตัสสกุล Pereskia มีถิ่นกำเนิดอยู่ในหมู่เกาะเวสต์อินดีส ทางตอนกลางของอเมริกา ทางใต้สุดจนถึง ทางเหนือของอาร์เจนตินา ปารากวัย และเปรู สามารถขยายพันธุ์ได้ทั้งการเพาะเมล็ดและตัดชำ แคคตัสในสกุลนี้เป็นพืชในเขตร้อน จึงชอบอากาศอบอุ่น และน้ำอุดมสมบูรณ์ จึงจะสามารถเจริญเติบโตได้อย่างรวดเร็ว และออกดอกได้ดี มีอยู่ 2-3 ชนิดที่สามารถเก็บให้อยู่ในระยะฟักตัวในฤดูหนาวได้

2.กลุ่ม Opuntia  
 แคคตัสในสกุลนี้มีอยู่มากมายกว่า 400 ชนิดและอีกหลากหลายสายพันธุ์ แคคตัสในสกุลนี้มีหลากหลายลักษณะ มีทั้งต้นเล็ก เป็นทรางกลมต่อๆ กันจนถึงชนิดที่มีขนาดใหญ่ เป็นทรงกระบอกต่อกัน และสูงกว่า 2 เมตร และบางครั้งก็พบว่ามีลักษณะสูงใหญ่เหมือนไม้ยืนต้นส่วนหนามก็มีทั้งแบบแข็ง ยาวและเป็นอันตราย เช่น Ountia bigelovii หรือเป็นแบบอ่อนคล้ายการะดาษ เช่น Opuntia platyacantha ดอกของแคคตัสในสกุลนี้ไม่มีท่อดอก แต่ส่วนรังไข่มีขนาดใหญ่ปกคลุมด้วยหนาม ดอกมีหลายสี เช่น สีขาว สีเหลือง สีส้ม สีแดง และ สีม่วงแดง มักจะออกดอกดกและสวยงามมาก ส่วนผลมีลักษณะทรงกลมหรือรูปไข่ เมื่อแก่จะมีสีเหลืองถึงสีแดง ขนาดเส้นผ่าศูนย์กลางประมาณ 2.5 - 7.5 เซนติเมตร แคคตัสในสกุลนี้หลายชนิดสามารถผสมตัวเองจนเกิดผลและร่วงหล่นจนงอกเป็นต้นใหม่เองได้เช่น Opuntia fulgida

3.กลุ่ม Cereus  
 กลุ่ม Cereus แคคตัสกลุ่มนี้เรารู้จักกันในชื่อของกระบองเพชร จึงไม่มีใบหรือ giochids (หนามหรือขนแข็งที่มีปลายโค้งงอ อาจจะอยู่รวมกันเป็นกระจุกๆ) เมล็ดมีสีดำหรือน้ำตาล ลักษณะต้นเป็นทรงกระบอก มีสันและหนามปกคลุม หรือไม่มีก็ได้

4.กลุ่ม Echinopsis

สกุลนี้มีประมาณ 60 ชนิด ส่วนมากมีลำต้นกลมหรือกลมแป้น บางชนิดที่มีอายุมากจะเป็นทรงกระบอก ลำต้นเป็นสัน 8-16 สัน มีทั้งต้นเดี่ยว และเป็นกลุ่มกอ แตกกอได้ตั้งแต่ต้นยังเล็ก บางชนิดอาจสูงได้มากกว่า 50 เซนติเมตร และเส้นผ่าศูนย์กลางมากกว่า 30 เซนติเมตร ผิวลำต้นมีสีเขียวสดใสหรือเป็นมัน ดอกสีขาวหรือสีชมพูอ่อน บางชนิดสีแดง มีก้านดอกยาวแทงออกจากปลายลำต้น ผลเป็นทรงกลม เป็นสกุลที่ปลูกง่าย และเลี้ยงง่าย

5.กลุ่ม Hylocereus

กลุ่ม Hylocereus แคคตัสกลุ่มนี้เป็นชนิดเลื่อย มีลักษณะคล้ายกับกลุ่ม Cereus แต่จัดเป็นพืชพวก epiphytic (พืชที่ดำรงชีวิตอยู่โดยอาศัยพืชอื่น แต่ไม่ทำอันตรายหรือแย่งอาหารพืชที่อาศัยอยู่) มีระบบรากอากาศ (aerial roots) เป็นพืชที่ต้องการแสงและอุณหภูมิสูง ลำต้นของแคคตัสกลุ่มนี้มีลักษณะเป็นสัน หนามค่อนข้างอ่อนแอ ตอกออกในฤดูร้อน ดอกมีสีขาว แดง และชมพู

6.กลุ่ม Melocactus

กลุ่ม Melocactus กลุ่มนี้มีขนาดล่าต้นค่อนข้างเล็ก มีลักษณะรูปร่างเป็นทรงกลมแป้นหรือทรงกระบอก เห็นสันต้นชัดเจน บริเวณโคนของหลอดดอกอาจจะมีปุยนุ่มหรือไม่มีก็ได้ แต่จะไม่มีหนามขึ้นปกคลุม คอกเกิดจากตํานบนของ cephalium ยกเว้น สกุล Buiningia ดอกจะเกิดบริเวณด้านข้างของ Cephalium แบ่งออกเป็น สกุล Buiminagia , Discocactus และ Melocactus

7. กลุ่ม Neopoteria

กลุ่ม Neopoteria ลักษณะลำต้นค่อนข้างเล็ก เป็นทรงกลม หรือทรงกระบอก มีลักษณะของสันต้นที่ชัดเจน ด้านโคนของหลอด ดอกมีลักษณะเป็นปุยนุ่มและมีหนาม แบ่งออกได้หลายสกุล ได้แก่ Austrocactus, Blossfeldia , Eriosyce, Frailea , Neoporteria , Notocactus , Parodia , Uebelmannia lay Wigginsia

8.กลุ่ม Echinocactus  
 กลุ่ม Echinocactus แคคตัสกลุ่มนี้มีล่าต้นค่อนข้างเล็ก มีลักษณะเป็นทรงกลมแป้นหรือกระบอก ส่วนของสันต้นเห็นได้ชัดเจน บริเวณโคนของหลอดดอกอาจมีปุยนุ่มหรือไม่มีก็ได้ แต่จะไม่มีหนามขึ้นปกคลุม ดอกจะเกิดอยู่ในบริเวณกลางล่าต้นทางด้านบน สุดของต้นและไม่มี Cephalium (บริเวณที่หนาม หรือขนแข็งสั้นๆ ขึ้นอยู่รวมกันอยู่อย่างหนาแน่น อาจจะพบอยู่ด้านข้างหรือ ปลายยอดของต้น เป็นบริเวณที่เกิดดอกและติดผล)

**ปัจจัยในการเจริญเติบโต**

เนื่องจากแคคตัสเป็นพืชที่อาศัยอยู่ในทะเลทรายที่มีอากาศร้อน ทำให้แคคตัสมีการปรับตัวเพื่ออยู่รอดได้ในสภาพแวดล้อมที่เลวร้าย เมื่อในเรานำแคคตัสมาปลูกในประเทศไทยที่มีสภาพแวดล้อมต่างจากทะเลทราย จะต้องมีการให้แดด ให้น้ำอย่างไร

1.แสงแดด

**ทำความรู้จัก**

แคคตัส ส่วนมากมีถิ่นกำเนิดในภูมิประเทศที่ร้อน และ แห้งแล้งเพื่อเลียนแบบแคคตัสในรรรมชาติ แคคตัสควรจะได้รับแสงแดดให้นานตลอดวัน เพราะการได้รับแสงแดดที่เต็มที่นี้ จะทำให้แคคตัสแข็งแรงเติบโตได้รูปทรงที่ถูกต้องตามลักษณะสายพันธุ์ ไม่สูงชะลูดหรือผิดรูปทรง และแสงแดดยังทำให้หนามของแคคตัสใหญ่และ ยาวขึ้น ถ้าเป็นต้นที่มีขนสีขาว ขนก็จะขาวขึ้น ถ้าเป็นหนามที่มีสี สีสันก็จะออกจัดจ้านขึ้นด้วย การที่หนามมากขึ้นหรือ หนาขึ้นนั้น เพื่อสร้างการป้องกัน เพื่อปกป้องตัวเองจากแสงแดดนั่นเอง

**การให้แดด**

แสงที่พอดีสําหรับแคคตัส คือแดดในช่วงครึ่งวันเช้าแต่แคคตัสควรได้รับแสง ตลอดทั้งวันหรือปริมาณแสงแดด 70-80 เปอร์เซ็นต์ในทางกลับกันแคคตัส ไม่สามารถทนต่อแดดที่แรงๆได้จึงควรที่จะหาตาข่ายหรือซาแรนพรางแสน แทนหลังคาเพื่อกรองแสงให้เหลือเพียงประมาณ 50 เปอร์เซ็นต์

ส่วนแคคตัสปลูกใหม่หรือต้นที่พึ่งตัดแต่งรากก่อนเปลี่ยนกระถางควร ค่อยๆนําออกแดดทีละนิด เพื่อให้แคคตัสปรับตัว แล้วค่อยให้แสงแดดตามปกติ

**อาการไหม้แดด**

แคคตัสมีอาการผิวเปลี่ยนสีจากสีเขียวกลายเป็นสีน้ำตาล กระดำกระด่าง เนื่องจากโดนแดดมากเกินไป วิธีการรักษาคือควรย้ายแคคตัสไปไว้ในที่ที่แดดไม่แรง หรือมีซาแรนพรางแสง ถ้าอาการไหม้แดดไม่รุนแรงมากจะสามารถหาย เองได้ โดยจะมีการสร้างเนื้อเยื่อขึ้นมาใหม่ แต่ค่อยๆไล่รอยแผลลงไปด้านล่าง ส่วนวิธีการรักษาต้นแคคตัสที่มีลักษณะนิ่มหมือนเนื้อด้านในสุกจากการ โดนแดดมากเกินไป ให้ปาดส่วนที่นิ่มทิ้งไป จากนั้นคอยรักษาความสะอาด และระวังไม่ให้มีความชื้นมากเกินไปเพราะความชื้นทำให้เกิดเชื้อราจากนั้นรอให้ต้นแตกหน่อขึ้นมาใหม่

**ลำต้นเอียง**

ลำต้นเอียงไปเฉียงมาผิดทรง เพราะได้รับแดดไม่เพียงพอ วิธีแก้คือให้หมุนแคคตัสด้านที่เอียงเข้าหาแดดให้ได้โดนแดดบ้างแล้วแคคตัสก็จะกลับมาตั้งตรง เหมือนเดิม

2.น้ำ

**ทำความรู้จัก**

แคคตัสเป็นพืชในแถบบริเวณทะเลทราย แห้งแล้ง ที่ที่มีน้ำน้อยทำให้มันต้องปรับตัวให้ สามารถ อยู่รอดในสภาพภูมิอากาศที่ร้อนได้ด้วยเหตุนี้มันจึงเป็นพืชที่ไม่ต้องการน้ำมากแต่ น้ำก็เป็น สิ่งสำคัญในการเจริญเติบโตของแคคตัสเช่นกัน

การรดน้ำถ้ารดน้ำมากไป แคคตัสจะเน่าและตายในที่สุด แต่ถ้ารดน้ำน้อยไปแคคตัส ก็อาจจะโตช้าหรือไม่เจริญเติบโตและบางตัวอาจจะเบนและยุบตัวเพราะข้างในลำต้น ขาดน้ำจนเป็นโพรง

**วิธีการรดน้ำ**

วิธีที่ดีที่สุด คือ การใช้ฝักบัวรดน้ำ โดยรดให้น้ำไหลผ่านดินและซึมลงจนไหล ออกทางรูระบายน้ำบริเวรกันกระถาง การรดน้ำ ควรรดเมื่อเครื่องปลูกแห้งสนิท

**สังเกตเครื่องปลูกว่าแห้งหรือยัง**

1. ยกกระถาง ถ้าน้ำหนักเบา แสดงว่าแห้งแล้ว หรือดูผ่านรู้ก้นกระถางดู วัสดุรองก้นกระถาง ถ้าแห้งแล้วแสดงว่ารดน้ำได้

2. ใช้ไม้จิ้มฟัน หรือไม้ที่มีปลายแหลมจิ้มลงไปในดิน ถ้าดึงขึ้นมาแล้วมีดินขึ้น ติดขึ้นมา แสดงว่ายังไม่แห้ง แต่ถ้าดึงขึ้นมาแล้วไม่มีดินขึ้นติดขึ้นมาด้วย แสดงว่าแห้งแล้ว สามารถรดน้ำได้ แต่ไม่ควรจมลงไปในดินนาน จะทำให้ดูไม่ออกว่าดินแห้งสนิทหรือยัง

**ต้องรดน้ำเมื่อไหร่**

การรดน้ำแคคตัส ควรรดสัปดาห์ละ 1-2 ครั้ง ขึ้นอยู่กับหลายๆปัจจัย ได้แก่

1. แสงแดด ถ้าแคคตัสได้รับแสงแดดมาก ดินจะแห้งเร็ว และต้องการน้ำมากขึ้น

2. อากาศ ที่ที่มีอากาศถ่ายเทสะดวก น้ำจะระเหยเร็วกว่าที่ที่ไม่มีลม

3. ฤดูกาล ฤดูหนาวกับฤดูฝน ควรรดน้ำให้น้อยกว่าปกติ

4. ชนิดของกระถาง กระถางแต่ละชนิดสามารถเก็บความชื้นได้ไม่เท่ากัน

5. ขนาดของกระถาง ถ้ากระถางใบเล็ก น้ำจะระเหยเร็วกว่าใบใหญ่

6. วัสดุปลูก ถ้าดินมาความร่วน และโปร่งจะสามารถระบายน้ำได้ดี

7. สายพันธุ์ แต่ละสายพันธุ์ชอบน้ำไม่เท่ากัน

การปลูกหรือการย้ายกระถาง

การเปลี่ยนกระถางก็เปรียบเสมือนการย้ายบ้านใหม่สำหรับแคคตัส บ้านที่โตขึ้น หรืออาจจะเป็นบ้านที่มีความอุดมสมบูรณ์มากยิ่งขึ้น เพราะแคคตัสมีการเจริญเติบโตขึ้น ทำให้ลำต้นใหญ่ขึ้น รากเยอะขึ้น ดินก็จะเริ่มแข็ง เราจึงจำเป็นต้องเปลี่ยนกระถางอย่างสม่ำเสมอ

**แคคตัสที่ควรเปลี่ยนกระถางมีลักษณะดังนี้**

1. แคคตัสที่เลี้ยงเอาไว้เป็นเวลานาน เริ่มโตคับกระถาง ทำให้รากอึดอัดเกินไป

2. แคคตัสอยู่ในสภาพดินที่ไม่ดี เช่น ชื้นแฉะ แข็ง รดน้ำแล้วแห้งช้า

3. แคคตัสติดโรค เช่น เพลี้ยแป้ง ราสนิม รากเน่า

4. พึ่งซื้อแคคตัสมาใหม่ ก็ควรย้ายกระถาง เพื่อให้แคคตัสสามารถปรับตัวให้เข้ากับสภาพแวดล้อมบ้านเราได้

5. ควรเปลี่ยนกระถางทุกๆปี เพราะดินจะถูกแคคตัสดูดเอาแร่ธาตุอาหารไปจนหมด

**อุปกรณ์ในการย้ายกระถาง**

1. ดินสําหรับปลูกแคคตัส

2. วัสดุโรยหน้าดิน เช่น หิน กรวด หรือดินญี่ปุ่น

3. วัสดุรองก้นกระถาง เช่น กาบมะพร้าวสับ ถ่าน หินภูเขาไฟ

4. ช้อน สำหรับตักดินและหิน

5. กรรไกร สำหรับตัดแต่งราก

6. พู่กัน

7. กระถาง

**ดินสำหรับปลูกแคคตัส**

ดินสำหรับปลูกแคคตัส หรือเครื่องปลูก สูตรดินไม่มีสูตรที่ตายตัว หรือดีที่สุด เพราะขึ้น อยู่กับสภาพแวดล้อม และแต่ละสายพันธุ์ของแคคตัส ลักษณะของดินแคคตัสที่ดีก็คือ ดินที่ สามารถปลูกได้ดีกับต้นชนิดนั้นๆในสถานที่นั้นๆ ส่วนประกอบหลักที่ต้องใส่ ได้แก่

1. ดิน เช่น ดินใบก้ามปู แกลบ ขุยมะพร้าว พีทมอสส์ หรือ มูลสัตว์ต่างๆ เพื่อเป็นแร่ธาตุให้แก่แคคตัส

2. วัตถุเพิ่มความโปร่งให้ดิน เช่น เพอร์ไลท หินภูเขาไฟ เวอร์มิคูไลท ทรายหยาบ เพื่อให้ดินมีความโปร่งมากขึ้น น้ำจะระบายได้ดี และทำให้ไม่เกิดรากเน่า

3. สารเคมีต่างๆ เช่น ปุ๋ยละลายช้า ยาฆ่าแมลงแบบเกร็ด ยาฆ่าเชื้อรา

**วัสดุโรยหน้าดิน**

การโรยหน้าดิน เพื่อกันความชื้นระเหยออกไปจากดิน และยังป้องกันดินกระเด็นมาโดนแคคตัสของเราเวลาที่เรารดน้ำอีกด้วย

* วัตถุโรยหน้าดินมีให้เลือกใช้อยู่หลายชนิด เช่น หิน กรวด หรือดินญี่ปุ่น เป็นต้น โดย หิน และกรวด มีหลายขนาด หลายสี สามารถเลือกได้ตามใจชอบ
* ดินญี่ปุ่น นิยมกันนำมาโรยหน้าดิน เพราะมีแร่ราตุสูง อีกทั้งยังสังเกตความชื้นในดินได้ง่ายอีกด้วย และสามารถนำไปผสมกับดินปลูก เพื่อเพิ่มแร่ธาตุในดินได้เช่นกัน แต่มีราคาค่อนข้างสูง

**วัสดุรองก้นกระถาง**

* กาบมะพร้าวสับ เป็นวัสดุที่อุ้มน้ำได้ดี เหมาะสำหรับแคคตัสที่ชอบความชื้นมากหน่อย
* ถ่าน เป็นวัสดุที่เหมาะแก่การน้ำมารองก้นกระถางแคคตัสมากที่สุด เพราะระบายน้ำได้ดี ก่อนจะนำรองก้นกระถาง ให้เขย่าเบาๆ เพื่อให้ฝุ่นผงของถ่านหลุดออกไปก่อน
* หินภูเขาไฟ อุ้มน้ำได้น้อยที่สุด และมีอายุการใช้งานได้ยาวนาน ที่สำคัญหินภูเขาไฟ มีแร่ธาตุที่พืชต้องการ

**กระถาง**

นอกจากกระถางจะเปรียบเสมือนที่อยู่ของพืชด้วยแล้ว กระถางยังมีผล ต่อการเจริญ เติบโตของแคคตัสด้วยเช่นกัน

* กระถางพลาสติก เป็นที่นิยมมาก เพราะมีราคาถูก หาซื้อได้ง่าย กักเก็บความชื้น ได้ดี มีน้ำหนักเบา แต่ข้อเสียคือไม่มีรูพรุน ทำให้อากาศไม่ถ่ายเท อาจทำให้รากแคคตัสเน่าได้ง่ายกว่ากระถางดินเผา
* กระถางดินเผา เป็นกระถางที่มีรูพรุน ถ่ายเทความชื้นได้ดีที่สุดทำให้รากแคคตัส ได้รับออกซิเจนเพียงพอ และเจริญเติบโตได้ดี แต่มีราคาสูง แตกหักง่าย และถ้าใช้ไปนานจะเกิด ตะใคร่ขึ้นรอบขอบกระถาง
* กระถางเซรามิก มีรูปทรง และลวดลายสวยงาม แต่การเคลือบทำให้อากาศไม่ถ่ายเท และมีราคาสูงกว่ากระถางอื่นๆ

**ขั้นตอนการย้ายกระถาง**

1. งดให้น้ำแคคตัส ประมาณ 2-3 วัน เพื่อให้ดินและรากแห้ง

2. นำแคคตัสออกจากกระถาง โดยใช้ตะเกียบค่อยๆดันที่รูระบายน้ำบริเวณนั้นกระถาง หรือค่อยๆบีบกระถางให้ดินอ่อนตัว

3. ค่อยๆ บีบดินเก่าเพื่อให้เหลือแต่ราก ต้นไหนรากไม่เยอะ สามารถตัดแต่งราก และเปลี่ยน กระถางได้เลย ส่วนต้นที่มีรากเยอะ จนแน่นกระถาง สามารถนำไปแช่น้ำ เพราะให้ดินอ่อนตัวลง แต่นำดินออกให้หมด เหลือแต่ราก

4. ตัดแต่งราก ให้ใช้กรรไกรค่อยๆตัดรากฝอยออก ให้เหลือแต่รากแก้ว การที่เราตัดรากจะเป็นการสร้างแผลให้กับแคคตัส เมื่อแต่งเสร็จ ให้พึ่งลมให้แห้ง และทาน้ำยาเร่งราก และยากันเชื้อรา และรอให้แผลแห้งสนิทก่อนประมาณ 1 วัน เมื่อแผลแห้งแล้วให้นำไปปลูกได้เลย

**ขั้นตอนการปลูกแคคตัส**

1. ใส่วัสดุรองก้นกระาง เพื่อให้น้ำสามารถไหลผ่านได้ดี โดยประมาณ 1/3 ของกระถาง

2. ตักดินปลูกแคคตัสลงไปในกระถาง กะความลึกให้พอดีกับต้นและราก

3. นําแคคตัสลงไป จัดแคคตัสให้อยู่กึ่งกลางของกระถาง และค่อยๆตักดินใส่รอบๆต้น โดยใส่ดินให้ต่ำกว่าของกระถางประมาณ 1 เซนติเมตร

4. ใส่ปุ๋ย จะใช้ปุ๋ยออสโมโค้ท (Osmocote) หรือปุ๋ยละลายช้าปริมาณเล็กน้อย

5. โรยหินให้ทั่ว ใช้ช้อนตักและโรยหินให้ทั่ว โดยไม่ต้องโรยหนาเกินไป แค่ไม่เห็นดินก็พอ

6. ทำความสะอาดลำต้นด้วยพู่กันหากมีดินติด

7. รดน้ำให้ชุ่ม

**สูตรดินปลูกแคคตัส**

เนื้อดิน วัสดุเพิ่มความโปร่งให้ดิน

- ดินใบก้ามปูร่อน 1 ส่วน - หินภูเขาไฟ 1 ส่วน

- พีทมอสส์ 1 ส่วน - เวอร์มิคูไลท์ 1 ส่วน

- แกลบดำ 1/2 ส่วน - ถ่านเกล็ด 1 ส่วน

**ปุ๋ย ปุ๋ย**

* ปุ๋ยละลายช้า 0smocote เราจะใส่ทุกครั้งที่เปลี่ยนกระถาง โดยกะปริมาณให้เหมาะสมกับขนาดของต้น ถ้าต้นเล็ก ใส่ปุ๋ยประมาณ 2-3 เม็ดก็พอแล้ว ปุ๋ยจะสามารถให้สารอาหารได้เป็นเวลา 3 เดือน จากนั้น แร่ธาตุก็จะหมดไป และสลายไปเอง
* ปุ๋ยเกล็ด การรดน้ำแคคตัสด้วยปุ๋ยเกล็ด จะใช้สูตรเสมอที่มี N-P-K เท่ากัน โดยผสมน้ำให้เจือจางประมาณ 1 กรัม ต่อน้ำ 1 ลิตร รดสัปดาห์ละ 1 ครั้ง สัปดาห์ เว้นสัปดาห์

การขยายพันธุ์แคคตัส

**การผสมเกสร**

เกสรตัวผู้ที่สมบูรณ์จะมีละอองเกสรเล็กๆ สีเหลือง ล้อมรอบเกสรตัวเมีย ส่วนเกสรตัวเมียจะชูช่อรอผสมพันธุ์อยู่ตรงกลาง ของดอกบางสายพันธุ์อาจอยู่ลึกลงไปภายในเกสรตัวผู้ ลักษณะเหล่านี้จะแตกต่างกันไปในแต่ละพันธุ์

**อุปกรณ์การผสมเกสร**

การผสมเกสรสามารถเลือกใช้อุปกรณ์ได้ตามความถนัด ได้แก่ พู่กันและแหนบ

* พู่กัน ไว้ใช้แตะละอองเกสรตัวผู้ ไปผสมกับเกสรตัวเมีย และควรเลือกเบอร์ให้ไม่ใหญ่ หรือเล็กเกินไป
* แหนบ ไว้ใช้แหวก และคีบเกสรตัวผู้ มาผสมกับเกสรตัวเมีย

**เริ่มผสมเกสร**

1. เลือกคู่แคคตัส 2 ต้นที่มีดอกบานเต็มที่ และเป็นต้นที่ดอกเพิ่งบานเป็นวันแรกจะดีที่สุด

2. ค่อยๆ ใช้พู่กัน แตะไปที่เกสรตัวผู้ ให้ละออกเกสรสีเหลืองๆ ติดขึ้นม

3. น้ำพู่กันที่แตะเกสรตัวผู้ป้ายลงไปที่เกสรตัวเมียอีกขั้น

4. ใช้พู่กันอันเดิมทำสลับกันไปมาสัก 3-4 รอบ เพื่อให้มั่นใจว่าเกสรตัวผู้ป้ายติดเกสร

ตัวเมียเรียบร้อยแล้ว จากนั้นรอผลอีก 1-3 วัน ดอกจะยุบตัวลง และบริเวณโคนดอกจะมีลักษณะอวบอ้วนจนเห็นได้ชัด แสดงว่าดอกนั้นติดฝักเรียบร้อยแล้ว หลังจากนี้รอจนฝักสุก สังเกตว่าฝักจะเริ่มแตก

5. นำเมล็ดออกจากฝัก แล้วนำไปล้างน้ำเอาเมือกลื่นๆออกให้หมด และนำไปผึ่งให้แห้งประมาณ 1 สัปดาห์

อุปกรณ์ในการเพาะเมล็ด

1. พีทมอสส์

2. กระถาง

3. กาบมะพร้าวสับ

4. ถุงร้อน

5. ยาง

6. กรวดหิน

**วิธีเพาะเมล็ด**

1. ใส่กาบมะพร้าวสับลงไปในกระถาง ประมาณ 1/3 ของกระถาง

2. ใส่พีทมอสส์ให้เต็มกระถาง จากนั้นรดน้ำให้ชุ่ม และใช้มือกดให้แน่น

3. โรยเมล็ดให้ทั่ว แล้วพ่นยากันเชื้อรา (ถ้ามี)

4. โรยหินให้ทั่วๆ โดยโรยบางๆ เพื่อให้ต้นอ่อนดันออกมาได้เอง

5. นำกระดางใส่ถุงร้อน เติมน้ำลงไปในถุงเพื่อเพิ่มความชื้น มัดยางให้แน่น เพื่อเก็บ ความชื้นไว้ข้างใน และห้ามแกะออกจากถุงประมาณ 5-6 เดือน

6. นำไปวางไว้ในที่ร่ม แต่โดนแสงแดดเล็กน้อย แต่ห้ามโดนโดยตรง หลังจากนั้น 5-6 เดือน

เมื่อมีต้นอ่อนเกิดขึ้น สามารถเปิดถุง และนำมาแยกปลูกในกระถางได้

**การปักชำหรือแยกหน่อ**

การปักชำหรือแยกหน่อ เป็นวิธีที่ง่ายที่สุด หน่อที่เกิดใหม่บริเวณ โคนต้นหรือตามตุ่มหนามสามารถนำมาแยกหน่อได้ ถ้าหน่อที่ขึ้นบริเวณโคนต้นมีรากสามารถดึงไปปลูกในกระถางใหม่ได้เลย

ส่วนหน่อที่ดึงออกมาแล้วไม่มีราก ก็สามารถนำไปปักชำหรือล่อลากได้ แต่ควรผึ่งแผลให้แห้งประมาณ 3-5 วัน แล้วค่อยนำไปปักชำ

**การล่อราก**

คือการให้หน่อได้สัมผัสการความชื้นแต่จะไม่ได้รับความชื้นโดยตรงจากดินหรือน้ำ จากนั้นหน่อจะสร้างรากเพื่อมารับความชื้นภายในดินหรือน้ำ เป็นการล่อรากสำหรับหน่อที่พึ่งเด็ดออกมาเมื่อไม่มีราก หรือใช้ได้กับสกุล Succulent ที่สามารถดึงใบของมันออกมาได้เลย แต่จะมีความเปราะบางอยู่พอสมควร วิธีนี้จะช่วยให้แผลไม่เน่า และได้ผลที่รวดเร็ว การล่อรากหลักๆแล้วจะ 2 รูปแบบ คือการล่อรากแบบทดิน และน้ำ

**การล่อรากแบบดิน**

**อุปกรณ์**

1.วัสดุล่อราก เช่น ดิน ทรายหยาบ หินภูเขาไฟ

2.ถาดหรือกระถาง

**เริ่มล่อราก**

1. ในที่นี้จะใช้ดิน ทรายหยาบ หรือจะเป็นหินภูเขาไฟใดก็ได้ ใส่กระถางหรือถาดให้เต็ม
2. นำหน่อมาวางไว้บนผิวของวัสดุล่อราก
3. หยอดน้ำอย่างสม่ำเสมออย่าให้ความชื้นขาด และหน่อจะค่อยๆสร้างรากเพื่อนมาดูดซึมน้ำ

**การล่อรากแบบน้ำ**

**อุปกรณ์**

1.แก้วน้ำขนาดเล็ก ทรงสูงที่เล็กกว่าหน่อเล็กน้อย

**เริ่มล่อราก**

1. นำน้ำเติมใส่แก้วประมาณหนึ่งโดยที่ไม่สัมผัสกับแคคตัส
2. นำหน่อมาวางไว้ด้านบน จากนั้นหน่อจะเริ่มสร้างรากเพื่อนมารับน้ำ
3. ในกรณีที่หน่อเล็กมากสามารถนำไม้หรือกระดาษทิชชู่เจาะรูมาคั่นไว้ได้

**โรคและแมลง**

โรคและแมลงพบส่วนใหญ่คือ เชื้อราและเพลี้ย

เชื้อรา เป็นอาการที่พบบ่อยในช่วงฤดูฝน เนื่องจากเป็นช่วงที่อากาศชื้น ทำให้เกิดเชื้อราได้ง่าย เชื้อราที่พบได้บ่อย และเป็นกันมา

ราสนิม เป็นราสีน้ำตาลเหมือนสนิมที่เห็นอยู่ตามสังกะสี โดยจะขึ้นอยู่บริเวณโคนต้นแคคตัส บางสายพันธุ์อาจมีลักษนะดังกว่า แต่ไม่ได้เป็นราสนิม

วิธีป้องกัน ราสนิมรักษาไม่หาย แต่ป้องกันได้ด้วยวิธีฉีดยาป้องกันรา หากแคคตัสเป็น ราสนิมแล้วแก้ยาก ต้องอดทนรอให้โตขึ้นเรื่อยๆ จนส่วนที่เป็นราเลื่อนลงไปด้านล่างและหายไปเอง

เพลี้ย เป็นศัตรูสำคัญของแคคตัส โดยเพลี้ยจะซุกซ่อนอยู่ตามหนาม โคนต้น หรือแม้กระทั่งรากของแคคตัส ถ้าปล่อยทิ้งไว้ เพลี้ยจะดูดกินน้ำเลี้ยง ทำลายระบบราก ทำให้รากเสีย แคคตัสจะหยุดเจริญเติบโต และตายในที่สุด

วิธีป้องกัน ทุกครั้งที่ทำการย้ายกระถางให้ใส่ยากำจัดแมลงลงไปด้วย ในที่นี้แนะนำเป็น สตาร์เกิล จี และหมั่นเปลี่ยนกระถางทุกๆ 3 เดือนหรือต้นคับกระถาง